Falck har haft en travl dag i Nordjylland. 66 fritrækninger, 23 bugseringer, 12 starter fem batteriskift og to uheld er det blevet til indtil videre. Snestormen startede kl. 02 i nat i Thy, og trak derefter indover landsdelen. Vendsyssel, Aalborg-området og Himmerland er ifølge Falck hårdest ramt, og mange steder sner det stadigvæk. - Lige nu er sneen ikke det største problem. Problemet er mere, at det er begyndt at fyge herude, og derfor blæser den samme sne tilbage ud på vejen igen, fortæller TV2/Nords reporter Nicolai Styrishave fra Bjergby, hvor sneploven ellers lige har været forbi. Der er altså fortsat glatte veje.

Opsummering:
Falck har i dag rykket ud over 100 gange i Nordjylland. Mange steder sner det stadig, og det er begyndt at fyge.